stanford-oval/wikipedia huggingface dataset:
קיילב יואן
ביוגרפיה > אוריקה גרין אדג' (2015–2018)

יואן הצטרף לאוריקה גרין אדג' ב-2015, לאחר שב-2014 רכב עבורה בגדר סטאז'ר. הוא סיים שני באליפות אוסטרליה וניצח שני קטעים בהראלד סאן טור. יואן ניצח שני קטעים ואת קטגוריית הנקודות בטור דה לאנגקאווי. בנוסף לכך, יואן ניצח את המרוץ החד יומי "וואלטה אה לה ריוחה". יואן השתתף בטור של דרום קוריאה ושלט במרוץ, כשהוא מנצח את המרוץ, 4 קטעים ואת קטגוריית הנקודות. יואן נבחר לוואלטה אספניה, במה שהפך לגרנד טור הראשון בו השתתף, יואן אף ניצח את הקטע ה-5 במרוץ, כשהוא מקדים מאיצים בכירים כמו ג'ון דגנקולב ופטר סאגאן. הוא פרש מהמרוץ בקטע ה-10.
ב-2016, ניצח יואן את הקטע הראשון והאחרון בטור דאון אנדר ואת הקטע השני בהראלד סאן טור. יואן ערך הופעת בכורה בג'ירו ד'איטליה והתוצאות הכי טובות שלו במרוץ היו מקום 2 בקטע ה-12 ומקום 4 בקטע ה-7, הוא פרש מהמרוץ לפני תחילת הקטע ה-13. הוא השיג ניצחון יוקרתי כאשר ניצח את סייקלאסיק המבורג, כשהוא מקדים את ג'ון דגנקולב ואת ג'אקומו ניצולו בספרינט סיום. יואן ניצח את הקטע השמיני והאחרון בטור של בריטניה, הוא השתתף באליפות העולם בדוחה, אך לא סיים את המרוץ.
בעונת 2017, ניצח יואן ארבעה קטעים בטור דאון אנדר וגם את קטגוריית הנקודות במרוץ, כשהוא מראה עליונות על יריביו. הוא ניצח קטע בודד בטור של אבו דאבי, כשניצח את הקטע ה-4. הוא סיים עשירי במונומנט מילאנו – סן רמו וניצח את קטגוריית הנקודות בטור דה יורקשייר, אך לא הצליח לנצח אף קטע במרוץ כשסיים פעמיים במקום השני. יואן השתתף בפעם השנייה ברציפות בג'ירו ד'איטליה, הוא סבל מחוסר מזל ברוב קטעי הספרינט אך הצליח לנצח את הקטע ה-7, כשהוא מקדים את פרננדו גאביריה ואת סם בנט. הוא נטש את המרוץ במהלך הקטע ה-15. יואן השתתף  בטור של פולין וניצח את הקטע הרביעי. יואן ניצח שלושה קטעים בטור של בריטניה.
ב-2018, יואן ניצח את הקטע השני בטור דאון אנדר ואת המרוץ החד יומי "קלאסיקה די אלמריה". הוא השיג את התוצאה הכי גבוהה שלו במונומנט, כאשר סיים שני במילאנו - סן רמו. כשהוא למעשה מנצח את הספרינט מהפלוטון, לאחר ניצחון מבריחת יחיד של וינצ'נצו ניבאלי. הוא ניצח את הקטע השמיני בטור של בריטניה. הוא אמור היה לערוך את הופעת הבכורה שלו בטור דה פראנס, אך בסוף הוצא מסגל הקבוצה במטרה להתרכז באדם ייטס ולתת לו יותר עזרה בעליות.
ביוגרפיה > לוטו–סודאל (2019–2023)

יואן חתם בקבוצת לוטו–סודאל, כמחליף של המאיץ הגרמני אנדרה גרייפל. הוא סיים שני במרוץ קאדל אוונס דרך האוקיינוס הגדולה וניצח את הקטע הרביעי בטור של האמירויות. יואן ניצח שני קטעים בטור של טורקיה ושני קטעים בג'ירו ד'איטליה (8,11), לפני שפרש מהמרוץ לפני הקטע ה-12. יואן ניצח את הקטע הרביעי בטור ZLM וערך את הופעת הבכורה שלו בטור דה פראנס, יואן רשם מרוץ מוצלח, כשניצח שלושה קטעים (11, 16, 21), כשהאחרון מביניהם היה השלב היוקרתי והאחרון בשאנז אליזה. יואן היה המאיץ הכי פורה מבחינת ניצחונות, וסיים שני בקטגוריית הנקודות במרוץ, עם 248 כאלו, 68 פחות מהמנצח בקטגוריה, פטר סאגאן. לאחר הטור יואן סיים שני בקלאסיקת יורו - אייס, לאחר שאליה ויוויאני גבר עליו בספרינט רב משתתפים. הוא ניצח את המרוץ האחרון בו השתתף בעונה, קלאסיקת בריסל.
ב-2020, יואן ניצח שני קטעים בטור דאון אנדר וסיים שביעי במרוץ קאדל אוונס דרך האוקיינוס הגדולה. הוא ניצח שנה שנייה ברציפות בעל עליית ה"האטה דאם" בטור האמירויות בקטע השני, הפעם הקדים את סם בנט וארנו דמאר. לאחר תום פגרת הקורונה, יואן חזר להתחרות במילאנו–טורינו שכלל מסלול מישורי, וסיים שני לדמאר בספרינט רב משתתפים. הוא המשיך את הכנותיו לטור דה פראנס בטור דה וואלני, וניצח בקטע הראשון. בטור דה פראנס, סיים יואן במקום ה-19 בקטע הראשון שהסתיים בספרינט רב משתתפים בניצחונו של אלכסנדר קריסטוף הנורווגי. אך כבר בקטע ה-3 חזר לנצח לאחר שגבר על סם בנט וג'אקומו ניצולו. בשאר הטור הספיק לסיים שני לסם בנט בקטע ה-10 ולנצח את הקטע ה-11, בקטעים הרריים או גבעיים יואן בעיקר ניסה לשרוד, כשסיים בעקביות בין המקומות האחרונים לצד חלק מבני קבוצתו. הוא חווה אכזבה כשסיים רק שביעי בקטע האחרון בשאנז אליזה, בו ניצח ב-2019, וסיים את הטור במקום ה-144.
בעונת 2021 יואן תכנן להפוך לרוכב הלא אירופאי הראשון שמנצח קטעים בכל שלושת הגרנד טורסהוא פתח את העונה בטור האמירויות, כשניצח את הקטע השביעי והאחרון במרוץ. בהמשך הוא סיים בפעם השנייה בקריירה במקום השני במונומנט מילאנו-סן רמו, גם הפעם הוא הוביל מהפלוטון, כשהפעם יספר סטויבן ניצח מבריחת יחיד. בג'ירו ד'איטליה ניצח יואן את הקטע ה-5 וה-7, שהסתיימו שניהם במאוץ המוני אל קו הסיום. במהלך הקטע ה-8 של המרוץ נטש יואן את הג'ירו עקב כאבי ברכיים, רבים מאוהדי הענף הטילו ספק באמינות של הדברים וגם אדי מרקס בעצמו טען שהפרישה של יואן הייתה חוסר מקצועיות מוחלט וחוסר כבוד לג'ירו. לאחר שהחלים, ניצח שני קטעים רצופים (4 ו-5) בטור של בלגיה. במהלך הקטע השלישי של הטור דה פראנס, נפל יואן ולקח איתו את פטר סאגאן, במהלך ההתרסקות שבר יואן את עצם הבריח ופרש מהמרוץ, שהפך לגרנד טור השני מתוך התשעה אליהם זינק בו הוא לא מנצח אף קטע. הוא חזר להתחרות בטור בנלוקס, וניצח את הקטע ה-5.
הערות שוליים

↑  Caleb Ewan signs for Lotto Soudal, cyclingnews.com
↑  Tour de France 2019 | Points Classification, procyclingstats.com
↑  Caleb Ewan eyes wins in al three grand tours in 2021, cyclingnews.com
↑  Eddy Merckx criticise Caleb Ewan for a total lack of respect, stickybottle.com
יואן רוכב במדי אוריקה–סקוט, 2016
יואן במהלך טור דה פראנס 2019.
אוניברסיטת דרקסל

| --- | --- |


 אוניברסיטת מחקר
 על שם:  Anthony Joseph Drexel 
 תקופת הפעילות:  1891–הווה (כ־134 שנים) 
 מייסדים:  Anthony Joseph Drexel 
 בעלי תפקידים
 סגל:  4,919 (נכון ל־אוגוסט 2020) 
 סטודנטים
 :  23,589 (נכון ל־אוגוסט 2020) 
 מיקום
 מיקום:  3141 Chestnut St, Philadelphia, PA, 19104 
 מדינה:  ארצות הברית ארצות הברית
 קואורדינטות:  39°57′23″N 75°11′19″W﻿ / ﻿39.956441°N 75.188686°W﻿ / 39.956441; -75.188686
 drexel.edu
  (למפת פילדלפיה מוגדלת) אוניברסיטת דרקסל(למפת פילדלפיה רגילה) אוניברסיטת דרקסל
 
אוניברסיטת דרקסל (באנגלית: Drexel University) היא אוניברסיטת מחקר פרטית שהקמפוס הראשי שלה בפילדלפיה, פנסילבניה, ארצות הברית. היא נוסדה בשנת 1891 על ידי אנתוני ג'וזף דרקסל, איש עסקים ופילנתרופ. בתחילה, המוסד נוסד כמכון דרקסל לאמנות, מדע ותעשייה. שמו שונה למכון הטכנולוגי של דרקסל ב-1936, לפני שקיבל את שמו הנוכחי ב-1970.
בשנת 2020 למדו באוניברסיטה למעלה מ-24,000 סטודנטים ופעלו בה למעלה מ-70 תוכניות לתואר ראשון ויותר ממאה תוכניות לתארים מתקדמים. מבין הבוגרים הבולטים של המכללה ניתן למנות את ויולט אוקלי, מליק רוז, דייוויד שולקין, אליה סבור, קתרין מקנמרה, פול ברן ואלאסן ואטארה.
האוניברסיטה חברה באיגוד האוניברסיטאות הטכנולוגיות העצמאיות.
היסטוריה

אוניברסיטת דרקסל נוסדה בשנת 1891 כמכון דרקסל לאמנות, מדע ותעשייה על ידי איש הכספים והפילנתרופ של פילדלפיה אנתוני ג'וזף דרקסל. היעד המקורי של המוסד היה לספק הזדמנויות חינוכיות ב"מקצועות ומדעים" לנשים וגברים מכל הרקעים החברתיים. המוסד נודע כמכון הטכנולוגי של דרקסל ב-1936 שב-1970 קיבל מעמד של אוניברסיטה. בכך הפך המכון לאוניברסיטת דרקסל.
למרות שינויים רבים במאה השנים הראשונות שלה, האוניברסיטה שמרה על אופייה הפרטי והכללי. בשנת 1919 המכון הציג תוכניות מהותיות להכנת הסטודנטים לקריירה משמעותית.
בשנים 1995–2009, אוניברסיטת דרקסל עברה שינויים רבים ובהם עלייה במספר הסטודנטים וסינון קפדני יותר. בשנת 2002 הוקמה המכללה האוניברסיטאית לרפואה של דרקסל. בשנת 2006 הוקם בית הספר למשפטים, ובשנת 2011 השיג בית הספר למשפטים את כל האישורים של איגוד עורכי הדין האמריקאי.
דירוגים בין-לאומיים

דירוג שנגחאי (2024) - מקום 401–500
דירוג QS לאוניברסיטאות (2024) - מקום 601–610
דירוג Times Higher Education‏ (2024) - מקום 351–400
הערות שוליים

↑  "Drexel University Earle Mack School of Law ABA Accreditation". נבדק ב-2 בדצמבר 2011. {{cite web}}:  (עזרה)
| --- | --- |
בקרת זהויות :  NLI: 987007580112405171  GND: 94082-3  ISNI: 0000 0001 2181 3113  LCCN: n50075769  MusicBrainz: baf9f1a1-f169-4bdb-8391-c9f3a45779be  VIAF: 148782158   WorldCat (עם VIAF): 148782158 
פסל אנתוני ג'וזף דרקסל של משה ג'ייקוב יחזקאל, 1904. הפסל הוצב בקמפוס דרקסל ב-1966.
הבניין הראשי שנחנך ב-1891.
נועם גרשוני

נועם גרשוני (נולד ב-30 בינואר 1983) הוא ספורטאי פאראלימפי ישראלי, אלוף פאראלימפי (לונדון 2012) והיה מדורג שני בעולם בטניס נכים בדרגת הנכות הגבוהה. בעבר טייס מסוק קרב.
ב-2018 השיא משואה בטקס יום העצמאות בהר הרצל.
ביוגרפיה

גרשוני, בנם של פנינה ומשה, נולד בכפר סבא, למד בבית ספר יסודי בן-גוריון, בחטיבת הביניים בר-לב ובתיכון כצנלסון בעיר. הוא ניגן בחצוצרה בקונסרבטוריון ובתזמורת הייצוגית העירונית.
בצה"ל שירת כטייס מסוק קרב AH-64 אפאצ'י בטייסת 190 של חיל האוויר. במלחמת לבנון השנייה נפצע קשה בהתנגשות מסוקים שבה נהרג רב-סרן רן כוכבא וסבל משברים מרובים ופציעות בארבע הגפיים. אחרי שיקום רפואי הצטרף לבית הלוחם תל אביב והחל להתאמן בטניס כיסאות גלגלים. מלבד הטניס, התנדב גרשוני במשך שנים בהוסטל "מקום אחר" בתל אביב ולימד בני נוער מתמטיקה. כיום נועם מרצה בארגונים, חברות וכנסים ומתנדב ב"עמותת ארז".
הישגים בספורט

בדצמבר 2010 זכה בגמר טורניר בינלאומי בצ'כיה לטניס כיסאות גלגלים. באותו טורניר זכה גם בתחרות הזוגות עם נציג צרפת. אחרי תחרות זו דורג 29 בעולם.
בספטמבר 2011 העפיל לגמר אליפות ארצות הברית.
בנובמבר 2011 זכה בגמר תחרות המאסטרס בבלגיה, אליה מוזמנים ארבעת השחקנים הטובים בעולם. מדובר בפעם הראשונה ששחקן ישראלי העפיל לגמר היחידים בתחרות.
בינואר 2012 זכה בגמר האליפות הפתוחה של סידני אוסטרליה בטניס בכיסאות גלגלים, לאחר שגבר על המדורג מספר שתיים בעולם דייוויד וגנר.
באפריל 2012 גבר על האלוף הפאראלימפי של משחקי 2008 פיטר נורפוק וזכה בטורניר פנסקולה בפלורידה.
במאי 2012 העפיל עם שרגא ויינברג לשלב חצי הגמר בתחרות זוגות, במסגרת הטורניר הבינלאומי ביפן לטניס כיסאות גלגלים.
ב-1 ביולי 2012 זכה באליפות צרפת הפתוחה, ובזוגות זכה במקום השני יחד עם בועז קרמר.
השתתף בנבחרת הישראלית למשחקים הפאראלימפים 2012. הוא התחרה בקטגוריית הקוואד וזכה במדליית זהב בטורניר היחידים ובמדליית ארד בטורניר הזוגות יחד עם שרגא ויינברג.
במרץ 2022 הוביל את נבחרת ישראל בטניס בכיסאות גלגלים לניצחון על דרום קוריאה ובמוקדמות אליפות העולם באנטליה, טורקיה.
הערות שוליים

↑  אורן אהרוני, טניס: נועם גרשוני ונבחרת ישראל גברו 1:2 על דרום קוריאה, באתר ישראל היום, 17 במרץ 2022
|  משלחת ישראל למשחקים הפאראלימפיים לונדון (2012)  |
| --- | --- | --- |
|  אופני יד | פסקל ברקוביץ • נתי גרוברג •  קובי ליאון |  |
|  אתלטיקה | גדי ירקוני |  |
|  חתירה | מורן סמואל • חתירה זוגית (ראובן מגנאג'י, אולגה סוקולוב) |  |
|  טניס |  נועם גרשוני •  שרגא ויינברג • בועז קרמר |  |
|  טניס שולחן | לירן גבע • שי סיאדה |  |
|  קליעה |  דורון שזירי |  |
|  רכיבה | יונתן דרסלר |  |
|  שחייה | אראל הלוי • יואב ולינסקי •  יצחק ממיסטבאלוב •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) • צוות סקאד (שמעון בן-יעקב, הגר זהבי) |  |
רעידת האדמה בקייפ מנדסינו (2024)

| --- | --- |

סייסמוגרמה של רעידת אדמה גדולה בצפון קליפורניה (להמחשה בלבד)
 תאריך התרחשות:  5 דצמבר 2024
 שעה:  10:44 זמן מקומי
 מגניטודה:  7.0 בסולם מגניטודה לפי מומנט
 במדינות או באזורים:  צפון קליפורניה, העמק המרכזי
 מוקד:  40.370°N 125.025°W 63 ק"מ מערבית לפטרוליה(אנ')
 הרוגים:  אין
 קואורדינטות:  40°22′26″N 125°01′19″W﻿ / ﻿40.374°N 125.022°W﻿ / 40.374; -125.022
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רעידת האדמה בקייפ מנדסינו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רעידת האדמה בקייפ מנדסינו
 
רעידת האדמה בקֵייפּ מֶנְדֶסִינוֹ (באנגלית: 2024 Cape Mendocino earthquake) התרחשה ב-5 בדצמבר 2024 בשעה 10:44 (זמן מקומי) במגניטודה Mw=7.0. הרעידה פקדה את חופי מחוז הומבולדט, שבצפון קליפורניה. היא הורגשה באזורי צפון המדינה ובעמק המרכזי. רעידת האדמה גרמה לשירות מזג האוויר הלאומי(אנ') להוציא אזהרת צונאמי שבוטלה זמן קצר לאחר מכן.
רקע טקטוני

ליד קייפ מנדסינו(אנ'), מתקיים "הצומת המשולש מנדסינו" שבו נפגשים שלושה לוחות טקטוניים (ראו מפה שבביאור זה): הלוח הצפון אמריקאי היבשתי ממזרח ולאורך חוף האוקייאנוס השקט; לוח גורדה הימי, שמצפון להעתק מנדסינו(אנ') שכיוונו מזרח מערב, והוא מפריד בין לוח גורדה שמצפון, ללוח הפאסיפי שמדרום לו (ראו המפה בביאור שקודם להסבר זה). לוח גורדה הימי, הכבד מהלוח היבשתי הצפון אמריקאי, נוחת אל מתחתיו ויוצר את קו ההפחתה (Subduction) של קאסקדיה, המלווה בפעילות סייסמית ערה. רעידות האדמה בתוך לוח גורדה הן תוצאה של דחיסה מצפון לדרום בשבר מנדסינו, שמהווה למעשה העתק העברה(אנ') בעל תנועה ימנית, שגורם ללוח גורדה לנוע מזרחה ביחס ללוח הצפון אמריקאי, ולנחות מתחתיו.
רעידת האדמה

מוקד רעידת האדמה נמצא בקרקעית האוקיינוס, 63 ק"מ מערבית לפטרוליה, ובעומק מוקד של 10 ק"מ - רדוד ואופייני למוקדי רעידות האדמה באזור קליפורניה. רעידת אדמה בגודל דומה של מכניזם זהה התרחשה באזור בשנת 1980. זוהי רעידת האדמה הגדולה ביותר שפקדה את מדינת קליפורניה מאז רעידת האדמה ברידג'קרסט ב-2019, והחזקה ביותר שפגעה בחוף הצפון-מערבי של המדינה מאז 2005. רעידת האדמה הורגשה במקומות רחוקים מאד כמו פיניקס, אריזונה; ווונקובר, קנדה. עד ליום 7 בדצמבר, נרשמו יותר מ-210 רעידות עוקבות שעברו את המגניטודה Mw=2.0, כשהחזקה ביותר הייתה ML=4.7 (בסולם ריכטר).
עוצמה סייסמית ואפקטים סייסמיים

העוצמה הסייסמית המקסימלית שנצפתה ברעידה העיקרית הייתה VIII בסולם מרקאלי.
יותר מ-10,000 משפחות במחוז הומבולדט נותרו ללא חשמל בעקבות רעידת האדמה. כמה בתים הוסטו מיסודותיהם באזור עמק "נהר הצלופח"(אנ'). ב-פרנדייל(אנ'), כבאי מתנדב אמר שהנזק לבתים מוגבל. בריו דל(אנ'), כביש נסדק והתרחשה דליפת גז בחטיבת ביניים. נזק קל אירע גם בפורטונה(אנ').
תגובת הרשויות לרעידה

אזהרת צונאמי פורסמה על ידי שירות מזג האוויר הלאומי (NWS) עבור חוף צפון קליפורניה(אנ') ואורגון. בסן פרנסיסקו חברת Bay Area Rapid Transit(אנ') עצרה את כל שירותי רכבת ה-Transbay Tube(אנ') באזור המפרץ. גן החיות של סן פרנסיסקו(אנ') נסגר, האורחים פונו ובעלי החיים אובטחו מפני פגיעה אפשרית. לפי הערכות, כ-5.3 מיליון בני אדם בקליפורניה הושפעו מאזהרת הצונאמי. האזהרה בוטלה על ידי ה-NWS בשעה 11:54 זמן מקומי.
מושל קליפורניה גאווין ניוסום(אנ') אמר שמשרדי החירום של המדינה "מגיבים באופן פעיל" למצב. מייק מקגווייר(אנ'), הנשיא הפרו זמני של הסנאט של מדינת קליפורניה(אנ'), כתב ב-X (לשעבר טוויטר) שהמדינה "שולחת סיוע מיידי" למחוז הומבולדט ולמחוז דל נורטה "כדי לסייע בפעולות חירום". כמה שעות לאחר רעידת האדמה, ניוסום הכריז על מצב חירום במחוזות דל נורטה(אנ'), הומבולדט ומנדסינו(אנ') על מנת לתמוך בתגובת החירום.
ביאורים

↑  התיעתוק על פי המקור כאן ועוד מקורות אחרים.
↑  לצפייה במפת הטקטוניקה של האזור, ראו כאן.
↑  הקרום הימי של לוח גורדה צפוף/כבד יותר מהלוח היבשתי של צפון אמריקה, ב-0.3 גרם לסמ"ק בממוצע. סימוכין בעברית ראו כאן.
↑  הכוונה שאותם סוגים של תנועות יחסיות של הלוחות הטקטוניים, גרמו לרעידת האדמה.
↑  הדרגות בסולמות העוצמה הסייסמית מסומנות בספרות רומיות, להבדילן מסולמות המגניטודה שמסומנות בספרות "רגילות".
הערות שוליים

↑  Cecilio Padilla, 7.0 Earthquake Hits off Northern California Coast; Tsunami Warning Canceled, CBC News, December 5, 2024
↑  William H. Bakun, 2000, Seismicity of California's North Coast, Bulletin of the Seismological Society of America 90: pp.797–812.
1 2  M 7.0 - 2024 Offshore Cape Mendocino, California Earthquake, USGS - Earthquake Hazards Program
↑  M 7.2 - The 1980 Eureka, California Earthquake, USGS - Earthquake Hazards Program
↑  M 7.2 - 153 km W of Big Lagoon, California: 2005-06-15 02:50:54 (UTC), USGS
↑  M 4.7 - 66 km WSW of Ferndale, California: 2024-12-05 18:46:27 (UTC), USGS
↑  M 7.0 - 2024 Offshore Cape Mendocino, California Earthquake - Did You Feel It?, USGS - Earthquake Hazards Program
↑  CNN Staff, Powerful Earthquake Strikes Off the Coast of Northern California, CNN US. December 5, 2024
1 2  Mike McGuire, The State is sending immediate assistance to Humboldt & Del Norte Counties ..., X
↑  Corina Knoll, Live Updates: 7.0 Earthquake Rattles Northern California and Prompts Brief Tsunami Warning, The New York Times., December 5, 2024
↑  7.0 Magnitude Earthquake Strikes Off Northern California Coast, Tsunami Warning Canceled, ABC 7 News, December 6, 2024
↑  7.0 Magnitude Earthquake Strikes Humboldt County, Tsunami Warning Canceled, FOX KTVU,  December 5, 2024
↑  Live updates: Northern California Tsunami Warning After Earthquake Hits, SFGATE, Dec 5, 2024
↑  San Francisco Zoo & Gardens, The Zoo Has Closed Due to National Weather Emergency ...., X
↑  Associated Press, The National Weather Service Cancels Tsunami Warning for the U.S. West Coast after 7.0 Earthquake, ABC 7 ketv, Dec 5, 2024
↑  The Tsunami Warning is Cancelled, NWS National Tsunami Warning Center Palmer AK, 1154 AM PST Thu Dec 5 2024
↑  Meredith Deliso, 7.0 Magnitude Earthquake Reported Off Northern California Coast, Tsunami Warning Canceled, ABC News, December 6, 2024
↑  Governor Gavin Newsom, Governor Newsom Issues Emergency Proclamation to Support Response to Northern California Earthquake, .Gov.CA.gov
אזור תעשייה שער שומרון

ערך זה עוסק ב. אם התכוונתם למשמעות אחרת, ראו .
שער שומרון הוא אזור תעשייה בהקמה, בשטח של 2,700 דונם ממזרח לראש העין, משני צדדיו של כביש 5.
תכנון

שער שומרון צפוי להיות אזור התעשייה הגדול ביותר שיוקם ביהודה ושומרון, עם תכנון ל-2 מיליון מטר בנוי. על פי התכנון הוא יכלול שטחים למסחר ומשרדים, שטחים למבני ציבור ושטחים לתעשייה. במסגרת הפרויקט ישדרג מסוף התחבורה במחלף שער שומרון והוא צפוי לכלול גם תחנת רכבת במסגרת מסילת ראש העין–אריאל - צומת תפוח. הקרקעות באזור הוגדרו כאדמות מדינה בשטח C, והן נמצאות ממערב לגדר ההפרדה. את אזור התעשייה תנהל החברה לפיתוח השומרון.
לצד אזור התעשייה שער השומרון יוקם בית עלמין חדש, שיהיה הגדול ביותר ביהודה ושומרון ובו עשרות אלפי מקומות קבורה.
היסטוריה

את התוכנית יזמו במשותף, בתחילת שנות ה-2000, המועצה האזורית שומרון, המועצה המקומית אלקנה והמועצה המקומית אורנית. במסגרת תוכנית אב אזורית בשם "שער שומרון - נחל רבה". מטרת התוכנית היא לייצור רצף התיישבותי של שטח בנוי בין היישובים אלקנה, אורנית, עץ אפרים, שערי תקוה וראש העין. מטרה נוספת היא להגדיל את הכנסות המועצות המקומיות מארנונה על עסקים.
באפריל 2020 אישרה מועצת התכנון העליונה במנהל האזרחי את התוכנית להקמת אזור התעשייה.
השפעה על הסביבה

אזור התעשייה שער שומרון מתוכנן לקום צמוד לנחל רבה, אחד מיובליו של נחל הירקון, באזור שבו קיים רצף שטחים פתוחים בעלי חשיבות אקולוגית ונופית. נחל רבה והגבעות שמסביב לו מתפקדים כאחד מהמסדרונות האקולוגיים המתמעטים בישראל, והאזור מאפשר תנועת חיות בר. בניית אזור התעשייה תפגע באופן קשה במסדרון אקולוגי זה. בנוסף יפגע הפיתוח במי התהום שבאקוויפר אגן הירקון. ויהרוס שטח נרחב שהוא מרחב מחיה ייחודי למגוון של בעלי חיים וצמחים.
ב-13 באוגוסט 2020, יזם חבר הכנסת עופר כסיף דיון בוועדת החוץ והביטחון על השפעת בניית אזור התעשייה על הסביבה. רוב חברי הוועדה (חברי הכנסת ניר ברקת, שרן השכל, אוריאל בוסו ומיכל שיר) תמכו במהלך הדיון בבניית אזור התעשייה, והיו בדעה שהפגיעה בסביבה תהיה מינימלית.
ראו גם

אזור תעשייה בוסתני חפץ
אזור תעשייה מעבר תרקומיא
הערות שוליים

↑  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  מספר שלילי משמעו הקטנת האוכלוסייה
1 2 3  הנתונים לפי טבלת רשויות מקומיות של למ"ס עבור 
סוף 2022
↑  אזור התעשייה הגדול ביו"ש יוקם בשומרון, באתר המועצה האזורית שומרון
↑  גיא ליברמן, ‏"הנחתי", "קידמתי": להצהרות של שרי התחבורה על רכבת לצומת תפוח אין כיסוי, באתר גלובס, 23 בדצמבר 2019
↑  אביב לביא, אזור התעשייה החדש שמתוכנן לקום ליד אורנית הוא מפגע אקולוגי ומדיני גם יחד, באתר זמן ישראל, 23 במאי 2020
↑   חיים לוינסון, המינהל האזרחי העביר קרקעות במיליונים לחברה לפיתוח השומרון בניגוד להנחיות, באתר הארץ, 28 בינואר 2015
↑  תוכנית אב שער שומרון-נחל רבה: נתוני הרקע לתכנון, ספטמבר 2013
↑   צפריר רינת, 2,700 דונם של טבע: המדינה מתכננת אזור תעשייה על מערכת אקולוגית ייחודית בגדה, באתר הארץ, 21 במאי 2020
↑  פרוטוקול דיון מהיר בנושא: "תוכנית להקמת אזור תעשייה על מערכת אקולוגית ייחודית בגדה המערבית", ועדת החוץ והביטחון, 13 באוגוסט 2020
|  אזורי תעשייה בישראל |
| --- | --- | --- |
| אזורי תעשייה | מעלות (מעלות-תרשיחא) • מגדל תפן (חבל תפן) • צ.ח.ר (ראש פינה) • צ'ק פוסט (חיפה) • אלון תבור (עמק יזרעאל) • קריית ספיר (נתניה) • הרצליה פיתוח (הרצליה) • כפר סבא • נווה נאמן ׁ(הוד השרון) • פארק שרונים (הוד השרון) • עבר הירקון (תל אביב-יפו) • BBC בני ברק • סגולה (פתח תקווה) • קריית אריה (פתח תקווה) • קריית מטלון (פתח תקווה) • חולון • מתחם האלף (ראשון לציון) • מרכז עינב (מודיעין-מכבים-רעות) • עטרות (ירושלים) • הר חוצבים (ירושלים) • תלפיות (ירושלים) • הר טוב • (מטה יהודה) • עד הלום (אשדוד) • שער הנגב וספירים (מועצה אזורית שער הנגב) • תימורים (קריית מלאכי) • עידן הנגב (רהט) • אופקים • באר שבע • עמק שרה (באר שבע) • קריית יהודית (באר שבע) • אבשלום (חבל שלום) • נאות חובב • דימונה • מישור רותם (מישור ימין) • מצפה רמון |  |
| פארקי תעשייה | רמת דלתון (דלתון) • בר לב (אחיהוד) • משגב • קדמת גליל (טבריה) • ציפורת (נוף הגליל) • שגיא 2000 (מגדל העמק) • מת"ם (חיפה) • צבאים (בית שאן) • יקנעם • מבוא כרמל (רמות מנשה) • קיסריה • עמק חפר • יורופארק (יקום) • לב הארץ (כפר קאסם) • אפק (ראש העין) • עתידים (תל אביב-יפו) • אזורים (פתח תקווה) • חמן (חבל מודיעין) • (נתב"ג) • שורק (ראשון לציון) • פלמחים • קריית ויצמן (נס ציונה) • מודיעין • מלחה (ירושלים) • כנות (גדרה) • ראם (בני עי"ש) • קריית גת • נעם (נתיבות) • גב ים נגב (באר שבע) • עומר  • שחורת (אילת) |  |
| אזורי תעשייה ביהודה ושומרון | שח"ק (גוש שקד) • ניצני שלום (שומרון) • בראון (קדומים) • ברקן • אריאל מערב (אריאל) • שער בנימין (מטה בנימין) • מישור אדומים (מעלה אדומים) |  |
| אזורי ופארקי תעשייה עתידיים | רמת בקע • צומת שוקת • מעבר תרקומיא • עירון • גבעת ברנר • רג"מ • בוסתני חפץ • שער הירדן • שער שומרון |  |
| אזורי תעשייה לשעבר | קריית המלאכה (תל אביב-יפו) • ארז (מעבר ארז) • קרני (מעבר קרני) • נווה דקלים • קטיף • ימית • אופירה |  |
| מרחב עורפי | חוף שמן • איירפורט סיטי |  |
ממלכת סרביה (1718–1739)

ממלכת סרביה ההבסבורגית (בסרבית: Краљевина Србија / Kraljevina Srbija, בגרמנית: Königreich Serbien, בלטינית: Regnum Serviae) הייתה אחת מהנחלות של המונרכיה ההבסבורגית בין השנים 1718–1739. הממלכה נוצרה מהשטחים מדרום לנהרות סאווה ודנובה, שכללו את שטחי סנג'ק סמדרבו, אשר נכבשו על ידי בית הבסבורג מהאימפריה העות'מאנית בשנת 1717.
היסטוריה

בשנים 1688–1689, במהלך המלחמה הטורקית הגדולה, כבש הצבא ההבסבורגי באופן זמני את רוב השטח של סרביה המודרנית, אך לאחר מכן נסוג ממנו. בהסכם קרלוביץ בשנת 1699 הוכרה הסמכות העות'מאנית באזור סרביה, ואילו האזור של באצ'קה והחלק המערבי של סירמיה הוקצו לבית הבסבורג.
מלחמה נוספת התרחשה בשנים 1716–1718, שבה הסרבים הצטרפו בהמוניהם לצד בית הבסבורג. לאחר ניצחונם של ההבסבורגים בשנת 1718 (בעקבות שלום פוז'ארוואץ), ביקשו בית הבסבורג לשלב את סרביה בתוך האימפריה שלהם. הנחלה נקראה באופן רשמי בשם "ממלכת סרביה", משום שהיא לא הייתה חלק של האימפריה הרומית הקדושה או של ממלכת הונגריה. בפועל הממשל של המחוז היה בידיים של המושל הממונה. לא כל השטח המיושב הסרבי שנכבש על ידי בית הבסבורג בשנת 1718 היה כלול בתוך ממלכת סרביה. חלק גדול של הפרובינציה המזרחית היה תחת שליטה מנהלית נפרדת, כמו הבנאט של טמשוואר.
במהלך השלטון ההבסבורגי, הפיק הרוב הסרבי תועלת ממנו בדמות ממשל עצמי, כולל מיליציה אוטונומית, אינטגרציה כלכלית עם המונרכיה ההבסבורגית — רפורמות אלו תרמו לצמיחה של מעמד הביניים הסרבי, והמשיך על ידי העות'מאנים במה שכונה "האינטרס של חוק וסדר". האוכלוסייה של סרביה גדלה במהירות מ-270,000 ל-400,000, אולם הירידה בכוחו של בית הבסבורג באזור, עוררו את ההגירה הגדולה השנייה של הסרבים (1737–1739).
אחרי חידוש המלחמה האוסטרו-העות'מאנית (1737–1739), איבדה המונרכיה ההבסבורגית את כל השטחים שמדרום לנהרות סבא והדנובה, כולל את כל שטחה של ממלכת סרביה, עם זאת, הצליח בית הבסבורג לשמור בידיו את הבנאט של טמשוואר. הקץ של שלטון בית הבסבורג הביא להגירה הסרבית הגדולה השנייה (1737–1739).
הממשלה

סרביה נשלטה במשותף על ידי מועצת המלחמה האוליקית ובית המלוכה, והייתה כפופה לממשל צבאי מקומי.
הממשלה > המושלים

יוהאן יוזף אנטון אודווייר (1718–1720)
קרל אלכסנדר, דוכס וירטמברג (1720–1733)
קרל כריסטוף פון שמטאו (1733–1738)
גאורג אוליבר דה וואליס (1738–1739)
המיליציה הסרבית

בעקבות שלום פוז'ארוואץ (1718), בית הבסבורג הקים את ממלכת סרביה ומינה את קאדר הפיקוד הראשון של המיליציה הלאומית הסרבית, אשר הורכב משני אובור-קפיטנים, עשרה קפיטנים, שני סגנים, ומיור אחד. האובור-קפיטנים היו ווק איסקוביץ' "Crnobarac" וסטנישה מרקוביץ' "Mlatišuma". במהלך המלחמה העות'מאנית-רוסית (1735–1739), המיליציה הסרבית הייתה מחולק ל-18 פלוגות בארבע קבוצות.
דמוגרפיה

תקנה מ-1720 קבעה כי בלגרד תיושב בעיקר על ידי גרמנים קתולים, בעוד הסרבים יחיו מחוץ לחומות העיר ב"אזור הרסקיאני". ההערכה היא כי האוכלוסייה בבלגרד בשנות ה-20 של המאה ה-18 לא עלתה על 20,000. האוכלוסייה בסרביה גדלה במהירות מ-270,000 ל-400,000, אולם היחלשותו של הכוח ההבסבורגי באזור הביאה להגירה הסרבית הגדולה השנייה (1737-39).
לאחר מכן

אף על פי שהשלטון ההבסבורגי על החלק הזה של סרביה היה קצר-ימים, התודעה על ישות פוליטית נפרדת הושארה מאחור על ידי ההבסבורגים, כך שהתושבים המקומיים לא קיבלו עוד את השלטון העות'מאני, מה שהוביל למרד הגבולות של קוצ'ה בשנת 1788 ולמרד הסרבי הראשון בשנת 1804, שהסתיים במיגור השלטון העות'מאני הישיר על חלק זה של סרביה של ימינו.
הערות שוליים

↑  Radovan M. Drašković (1987). Valjevo u prošlosti: prilozi za zavičajnu istoriju. Milić Rakić. p. 22. Хајдучка војска била је подељена на 18 компанија, које су се распореЬивале у 4 групе.
המצור על בלגרד (1717)